recursal/SuperWikiNEXT-32B huggingface dataset:
**Związek Producentów Audio Video** (**ZPAV**) je organizácia, ktorá reprezentuje záujmy hudobného priemyslu v Poľsku. Je tiež poľskou časťou organizácie IFPI. Bola založená v roku 1991 a je spolnomocnená Ministerstvom kultúry ako vedúca organizácia na poli hudobných a audiovizuálnych producentských práv. ZPAV publikuje rebríčky Polish Music Charts a udeľuje certifikácie za predaj hudobných nahrávok.

Certifikácie a ocenenia
-----------------------

Hudba| Variant | Zlato | Platina | Diamant |
| --- | --- | --- | --- |
| Singel/Maxi-singel | 10 000 | 20 000 | 100 000 |
| Album | Pop | Zahraničné | 10 000 (20 000) | 20 000 (40 000) | 100 000 (200 000) |
| Domáce | 15 000 (35 000) | 30 000 (70 000) | 150 000 (350 000) |
| klasická/Jazz/Blues | 5 000 | 10 000 | 50 000 |
| Soundtrack | 10 000 | 20 000 | 100 000 |
| Klsická - populárna | 5 000 (10 000) | 10 000 (20 000) | 50 000 (100 000) |

Video| Variant | Zlato | Platina | Diamant |
| --- | --- | --- | --- |
| Single | 5 000 | 10 000 | 50 000 |
| DVD/VHS etc. | Pop | 5 000 | 10 000 | 50 000 |
| Klasická/Jazz | 2 500 | 5 000 | 25 000 |

Zdroj
-----

*Tento článok je čiastočný alebo úplný preklad článku Polish Society of the Phonographic Industry na anglickej Wikipédii.*
Súradnice: 49°10′19″S 20°05′42″V﻿ / ﻿49,171944°S 20,095°V﻿ / 49.171944; 20.095

**Malý Dračí štít** (poľ. *Mały Smoczy Szczyt* , nem. *Kleine Déchyspitze*) je nižší severozápadný vrchol Dračieho štítu, vysoký 2 518 m n. m. vo Vysokých Tatrách. Od juhovýchodného vrcholu Vysokej ho delí Vyšné Dračie sedlo.

Názov
-----

Je spojený s povesťami o tatranských drakoch, šarkanoch (poľ. *smok, siarkan*, nem. *Drache*). Správy o šarkanoch boli založené na rozprávaniach o nálezoch kostier neznámych zvierat, možno jaskynných medveďoch, ktoré nachádzali hľadači pokladov. Z nich sa časom pretvorili do ľudových povestí, napríklad aj tá o šarkanovi, ktorý žil nad Zlomiskami a nechal sa obsluhovať unesenou dievčinou z Mengusoviec, ktorú napokon vyslobodila jej matka. Drak, potom ako ho prekliala, skamenel. Zubatý hrebeň, ktorý sa tiahne z Vysokej na juh a juhovýchod, to sú pozostatky z draka. Z iniciatívy Uhorského karpatského spolku začiatkom 20. storočia hlavný vrchol dostal meno *Déchy-spitze*, *Déchy-csúcs* a vedľajší nižší *Kleine Déchyspitze*, na počesť cestovateľa - horolezca Mórica Déchyho. Malý Dračí štít v maďarskej nomenklatúre nemá osobitný názov.

Prví na štíte
-------------

Prvými pravdepodobne boli horolezci, ktorí vystúpili na hlavný vrchol Dračieho štítu.

* 1905 Prvý výstup Alfred Martin, vodca Ján Breuer ml. juhovýchodným hrebeňom od *Nižnej štrbiny pod Ihlou*, II-III.
* 1935 Zimný prvoýstup Wiktor Ostrowski a Justyn Tymon Wojsznis.

Turistika
---------

Je prístupný len v sprievode horského vodcu.

Referencie
----------

1. 1 2  BOHUŠ, Ivan. *Od A po Z o názvoch Vysokých Tatier*. 1. vyd. Tatranská Lomnica : ŠL TANAPu, 1996. ISBN 80-967522-7-8. S. 457.
2. ↑  BOHUŠ, Ivan. *Tatranské štíty a ľudia*. 1. vyd. Tatranská Lomnica : IaB, 2012. ISBN 978-80-969017-9-1. S. 159.

Externé odkazy
--------------

* Poloha na turistickej mape
**Štefan Sandtner** SDB (pseudonymy **Adam Výška**, **Ján Brest**, **Fidel Čas**, **Cyril Hora**, **Peter Skala**, **Dominik Vŕba**, **Ferko Vek** a iné; \* 30. apríl 1916, Pezinok – † 14. august 2006, Bratislava) bol slovenský básnik katolíckej moderny a katolícky kňaz.

Životopis
---------

Pochádzal z chudobnej rodiny. Vzdelanie získaval na gymnáziu v Šaštíne a v roku 1938 zmaturoval v Kláštore pod Znievom. Už v roku 1934 vstúpil do saleziánskej rehole a v rokoch 1939 – 1943 študoval teológiu na Pápežskej gregoriánskej univerzite v Ríme, za kňaza bol vysvätený 20. marca 1943 v Ríme. Prednášal na saleziánskom teologickom študentáte vo Svätom Beňadiku (dnes Hronský Beňadik) a vo filozoficko-pedagogickom študentáte v Trnave. Pritom študoval filozofiu a slovenčinu na Filozofickej fakulte Slovenskej univerzity v Bratislave. V apríli 1950 bol zatknutý a vo februári 1952 vo vykonštruovanom procese odsúdený na pätnásť rokov za velezradu. Prešiel väznicami v Leopoldove, Bratislave, Ilave a Mírove, prepustili ho v roku 1960. V rokoch 1960 – 1968 pracoval ako skladník, od roku 1968 žil na invalidnom dôchodku v Pezinku a Bratislave. Po Nežnej revolúcii žil medzi saleziánmi v Bratislave. Zomrel 14. augusta 2006 v ranných hodinách na následky vážnych zranení.

Tvorba
------

Redigoval časopis Mládež a misie, počas komunistickej totality prispieval svojou tvorbou do viacerých samizdatov. Po Nežnej revolúcii redigoval časopis Don Bosco dnes. Knižne debutoval v roku 1986 zbierkou básní *Noctes et dies*. Vo svojich dielach poukazuje na bytostné zopätie prírodnej a kresťanskej duchovnej ekológie, časť jeho tvorby, ktorá vznikla počas jeho väznenia, zasa zobrazuje svedectvo o ňom samom, pričom sa stáva príkladom dokumentárnej poézie, no dominantným motívom jeho diel je kresťanská zbožnosť. Okrem vlastnej tvorby sa venuje tiež prekladom z taliančiny.

Dielo (výber)
-------------

* 1986 – *Noctes et dies*
* 1988 – *Malí adorátori*
* 1993 – *Sedmikráska. Belasé metamorfózy* (vyšlo v časopise Slovenské pohľady)
* 1996 – *Stromy*
* 1996 – *Žalár môj žaltár*
* 2000 – *S básňou je deň krajší*

Autoritné údaje: * ISNI: 0000 0001 1459 5533
* LCCN: no97066240
* NK ČR: ola2002153249
* VIAF: 2076342
* WorldCat: lccn-no97066240
Súradnice: 53°49′30″S 101°15′12″Z﻿ / ﻿53,82500°S 101,25333°Z﻿ / 53.82500; -101.25333

**The Pas** je mesto v kanadskej provincii Manitoba. Nachádza sa na Saskatchewan River. Je to mesto obchodu a komunikácie. V roku 2021 malo 5 639 obyvateľov.

Dejiny
------

Miesto bolo sídlom pôvodných obyvateľov národa Cree. Po návštevách európskych prieskumníkov sa stalo centrom obchodu s kožušinami, založená bola pevnosť Fort Paskoyac. Jej názov mohol pochádzať z jazyku Cree a znamenať zalesnenú úžinu na rieke. V roku 1847 členovia tímu, ktorý hľadali Franklinovu expedíciu v meste založili anglikánsku misiu, v roku 1887 bola založená aj rímskokatolícka misia. V roku 1876 pôvodní obyvatelia podpísali dohodu Treaty 5 s federálnou vládou. Od začiatku 20. storočia sa rozvíjalo baníctvo a rybársky a drevársky priemysel. Význam mesta vzrástol po sprevádzkovaní Hudson Bay Railway.

Demografia
----------

V sčítaní obyvateľstva v roku 2021 malo mesto 5 639 obyvateľov, v roku 2016 to bolo 5 369. V roku 2021 cca 20 ľudí uviedlo ako etnický pôvod český, nikto slovenský ani československý.

Doprava
-------

Na sever od mesta sa nachádza letisko The Pass Airport.

Ekonomika
---------

Dnešným hlavným zamestnávateľom je Canadian Kraft Paper Industries Ltd. drevárska a papierenská firma. Väčšina ľudí však pracuje v službách. V meste sídli University College of the North.

Turizmus
--------

Na sever od mesta sa nachádza Clearwater Lake Provincial Park.

Galéria
-------

* Vítacia tabuľaVítacia tabuľa
* Budova University College of the NorthBudova University College of the North
* Cesta 10 prekonáva rieku Saskatchewan RiverCesta 10 prekonáva rieku Saskatchewan River
* Železničná stanicaŽelezničná stanica

Referencie
----------

1. 1 2 3   *Census Profile, 2021 Census of Population Profile table* [online]. www12.statcan.gc.ca, [cit. 2023-06-17]. Dostupné online.
2. 1 2 3  LYON, D. M.. *The Pas* [online]. thecanadianencyclopedia.ca, 2012-09-11, rev. 2022-09-29, [cit. 2023-06-17]. Dostupné online.
3. 1 2  People of Manitoba. In:  *Encyclopædia Britannica* [online]. Encyclopædia Britannica, 1998-08-05, [cit. 2023-06-17]. Dostupné online.
4. 1 2   *OpenStreetMap* [online]. openstreetmap.org, [cit. 2023-06-17]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **The Pas**

Externé odkazy
--------------

* [www.townofthepas.ca Oficiálna stránka mesta]

Zdroj
-----

*Tento článok je čiastočný alebo úplný preklad článku The Pas na anglickej Wikipédii.*

Autoritné údaje: * BnF: 12118063n
* GND: 4733869-6
* LCCN: n79058481
* VIAF: 128949214
* WorldCat: lccn-n79058481
**Lineárne vyhľadávanie** (tiež známe ako **sekvenčné vyhľadávanie**) je vyhľadávací algoritmus, vhodný na vyhľadanie určitej hodnoty v zozname.

Funguje na princípe prechádzania všetkými prvkami zoznamu, až kým sa nenájde hľadaná hodnota. Lineárne vyhľadávanie má zložitosť O(N). V prípade náhodného rozloženia je v priemere potrebných N/2 porovnaní. Najlepší prípad nastane, ak sa hľadaná hodnota nachádza na prvom mieste v zozname, v tomto prípade je teda potrebné iba jedno porovnanie. Najhorší prípade je, ak sa hodnota v zozname nenachádza, v tomto prípade je potrebných N porovnaní.

Výhodou lineárneho vyhľadávania, oproti efektívnejším algoritmom ako napríklad binárne vyhľadávanie, je možnosť použitia aj na neusporiadané zoznamy.

V prípade, že je potrebné vykonať na zozname viacero vyhľadávaní, je vhodné použiť efektívnejšiu údajovú štruktúru. Jedno z riešení je usporiadať zoznam a použiť binárne vyhľadávanie. Ďalší bežný postup je vybudovať hašovaciu tabuľku a vyhľadávať pomocou nej.

Implementácie
-------------

Implementácia lineárneho vyhľadávania v jazyku Python:

```
**def** linear_search(hodnota, zoznam):
    **for** prvok **in** zoznam:
        **if** prvok == hodnota:
            **return** True
    **return** False
```

Funkcionálna implementácia v jazyku Haskell:

```
linearSearch a [] = False
linearSearch a (x:xs) | a == x    = True
                      | otherwise = linearSearch a xs

```
**Štefan Polák** (\* 22. apríl 1940, Plavecký Peter – † 7./8. október 1987, Borovce) bol slovenský rímskokatolícky kňaz. Bol členom prokomunistického združenia Pacem in terris a spolupracoval so Štátnou bezpečnosťou. Po stretnutí s pápežom Jánom Pavlom II. chcel spoluprácu zanechať a členstva v Pacem in terris sa vzdal.

V októbri 1987 bol brutálne zavraždený. Skutočný páchateľ vraždy nebol nikdy odhalený. Podľa niektorých zdrojov stála za jeho smrťou Štátna bezpečnosť.

Život
-----

Štefan Polák bol vysvätený za kňaza v roku 1974, keď mal 34 rokov. Od roku 1981 pôsobil ako administrátor farnosti v Borovciach pri Piešťanoch.

Stal sa členom združenia Pacem in terris a nadviazal spoluprácu so Štátnou bezpečnosťou. Keď sa však v Ríme stretol s pápežom Jánom Pavlom II. chcel spoluprácu ukončiť. Vzdal sa aj členstva v Pacem in terris. Podľa historika Ústavu pamäti národa Pavla Jakubčina Polákovi kvôli jeho aktívnemu pastoračnému pôsobeniu a kontaktom so Svätou stolicou niekoľko rokov robili neznesiteľným život príslušníci ŠtB.

V noci na 8. októbra 1987 ho niekto zavraždil na fare v Borovciach. Niekoľko dní predtým bola fara pod stálym dohľadom polície alebo ŠtB, kňazovi sa niekto v anonymných telefonátoch vyhrážal, že bude zabitý. Tlač potom referovala o „lúpežnej vražde", páchatelia však nič neodcudzili.

Štefana Poláka pochovali v jeho rodnej obci Plavecký Peter v Trnavskom kraji.

Pri príležitosti 30. výročia násilnej smrti mu bol v roku 2017 na jeho pamiatku odhalený pamätník. Pamätník je umiestnený vedľa kostola sv Vavrinca v Borovciach.

### Vyšetrovanie úmrtia

Prípad vyšetrovala kriminálna polícia i Štátna bezpečnosť. Za páchateľa bol označený bezdomovec Ladislav Mácháč, ktorého vo februári 1989 odsúdili na 13 rokov väzenia. V októbri toho istého roku ho však oslobodili.

Po roku 1989 bol prípad trikrát znovu otvorený. Páchateľ nebol usvedčený, pôvodne obvineného Ladislava Mácháča v roku 1993 našli mŕtveho pri železničnej trati po tom, čo údajne vypadol z vlaku.

Literatúra
----------

* Blancová Anna: *Štefan Polák v rukách hrnčiara*, Obec Borovce, Farnosť Borovce, 2017, podtitul: *pamätnica vydaná pri príležitosti 30. výročia jeho úmrtia*, ISBN 9788097280116

Referencie
----------

1. 1 2  ZBRANEK, Tomáš Benedikt. *Sdružení katolických duchovních Pacem in terris* [online]. Masarykova univerzita, 2007. Dostupné online.
2. 1 2 3   *Oběť na prahu svobody* [online]. Fatym, 2011-10-11. Dostupné online.
3. ↑   *Spomienka na zavraždeného kňaza Štefana Poláka* [online]. Ústav pamäti národa. Dostupné online.
4. ↑   *V Borovciach dnes začína spomienka na zavraždeného kňaza Štefana Poláka* [online]. PNky.sk, 2017-10-06. Dostupné online.

Zdroj
-----

*Tento článok je čiastočný alebo úplný preklad článku Štefan Polák na českej Wikipédii.*
Poloha Západnej Sahary
**Západná Sahara** (arab. الصحراء الغربية‎ As-Sahrá’ al-garbíja) je riedko osídlené územie v severnej Afrike zodpovedajúce územiu bývalej Španielskej Sahary. Rozloha územia je 266-tisíc km², v roku 2009 na celom území žilo 513 000 obyvateľov. Úradným jazykom na celom území je arabčina, dialekt hasaníja.

Od prímeria v roku 1991 je územie de facto rozdelené na územie okupované Marokom (asi 2/3 územia pri mori) a územie samostatnej Západnej Sahary, oficiálne nazývanej Saharská arabská demokratická republika (skr. SADR; zvyšok územia), ktorú vyhlásil ešte v roku 1976 na začiatku marockej okupácie Front Polisario. Maroko je podporované Francúzskom, Front Polisario susedným Alžírskom, kde sa nachádzajú od 70. rokov aj utečenecké tábory miestnych obyvateľov. Medzi územím Maroka a územím SADR stojí 2 200 km dlhý zemný val (*berm*) s mínovými poľami.

De iure územie (podľa OSN) na jednej strane stále patrí Španielsku (ako územie nespravované vlastnou vládou – *non-self-governing territory*), ktoré sa však k nemu od roku 1975 nehlási, a na druhej strane si územie ako celok nárokujú jednak Maroko a jednak Saharská arabská demokratická republika. Saharskú arabskú demokratickú republiku uznáva okolo 45 štátov sveta, organizácia Arabská liga podporuje marocké nároky, ostatné štáty (vrátane USA, Kanady, Ruska, štátov EÚ) zostávajú oficiálne neutrálne.

Podrobnosti pozri aj v článkoch:

* Saharská arabská demokratická republika
* Maroko

Dejiny
------

Územie bolo od roku 1885 španielskou kolóniou. V roku 1934 dostala kolónia názov Španielska Sahara. V roku 1965 OSN predpísalo Španielsku, aby zorganizovalo referendum o budúcnosti Španielskej Sahary v zhode s právom na sebaurčenie a dekolonizáciu. Španielsko toto referendum nezorganizovalo, a v roku 1975 podľahlo tlaku Maroka a Mauritánie, keď koncom roka podpísalo tzv. Madridské dohody, ktorými sa ku koncu februára 1976 vzdalo územia v prospech Maroka a Mauritánie. Platnosť Madridských dohôd je značne sporná z hľadiska španielskeho práva a OSN ich považuje za neplatné z hľadiska medzinárodného práva.

Po odchode Španielov roku 1976 územie okupovali Maroko a Mauritánia a Front Polisario vyhlásil v Alžírsku, kde dodnes sídli, nezávislosť územia pod názvom Saharská arabská demokratická republika. Roku 1979 sa Mauritánia vzdala svojich nárokov a vojna pokračovala už len medzi Marokom a Frontom Polisario. Od prímeria v roku 1991 platí aktuálny stav opísaný vyššie.

Obyvateľstvo a mestá
--------------------

Ulice hlavného mesta El-Aaiún
Obyvateľmi sú najmä kočovní Arabi a Berberi. Hlavným mestom je El-Aaiún s počtom obyvateľov 184 000 (údaj k roku 2004). Druhým najväčším sídlom je prístavné mesto Dachla (58 000 obyvateľov, r. 2004).

Hospodárstvo
------------

Je to hospodársky zaostalá oblasť, orientovaná prevažne na ťažbu nerastov a poľnohospodársku výrobu. Ťažia sa fosfáty, urán a železná ruda. Na miestnych pastviskách sa chovajú ovce, kozy a ťavy. Rastlinná výroba je tu len v oázach (pestovanie datlí a fíg).

Iné projekty
------------

Commons
* Spolupracuj na Commons Commons ponúka multimediálne súbory na tému **Západná Sahara (územie)**
**Lines of action** alebo aj **LOA** je abstraktná dosková hra pre dvoch hráčov, ktorú v roku 1969 vymyslel Claude Soucie.

Pravidlá
--------

Hracia doska má tvar štvorca a skladá sa z 8x8 polí. Každý z hráčov má k dispozícii 12 hracích kameňov svojej farby. Jeden hráč má biele kamene a druhý čierne. Na začiatku hry sa kamene umiestnia na hraciu dosku do počiatočnej pozície.

### Pohyb hracích kameňov

Hráč môže preskakovať kamene vlastnej farby
Hráči striedavo vykonávajú jednotlivé ťahy, pričom začína čierny. V každom ťahu môže hráč presunúť jeden hrací kameň svojej farby v ľubovolnom ortogonálnom alebo diagonálnom smere práve o toľko polí, koľko kameňov (ľubovolnej farby) sa práve nachádza na línii po ktorej vykonáva pohyb. Hracie kamene rovnakej farby sa môžu pri pohybe preskakovať. Súperove kamene sa preskakovať nesmú.

### Odstránenie kameňa

Hráč môže premiestniť svoj kameň na pole obsadené kameňom súpera, ktorý následne odstráni z hracej dosky.

Na tejto hre je zaujímavé to, že nie je vždy jasné či odstránenie súperovho kameňa je výhodou alebo nie. Väčší počet hracích kameňov na hracej doske znamená viac možností na blokovanie súpera. Na druhej strane menší počet hracích kameňov sa ľahšie spája do jednej skupiny.

### Cieľ hry

Cieľom hry je premiestniť svoje kamene tak, aby tvorili jednu spojitú skupinu. To znamená, že kamene tejto farby sa musia navzájom dotýkať v ľubovolnom smere – ortogonálne aj diagonálne. Víťazom hry je ten hráč, ktorému sa podarí spojiť všetky svoje kamene do jednej skupiny bez ohľadu na to, ktorý hráč je práve na ťahu.

V prípade, že v jednom ťahu sa spoja do jednej skupny kamene oboch hráčov, víťazí ten hráč ktorý je práve na ťahu. Ak niektorému hráčovi zostáva na hracej doske len jeden hrací kameň, stáva sa víťazom pretože splnil cieľ hry.

História
--------

Hra Lines of action bola prvýkrát predstavená širokej verejnosti po svojom zverejnení v knihe od Sida Sacksona *A Gamut of Games* v roku 1969, ale v nasledujúcich rokoch nedosiahla širšiu popularitu. Začiatkom deväťdesiatych rokov dvadsiateho storočia však začala popularita hry postupne stúpať a začali vznikať aj počítačové programy pre Lines of action.

Autor Lines of action, Claude Soucie, zomrel skôr, než začal byť o túto hru širší záujem. Sid Sackson vymyslel v roku 1982 podobnú hru s názvom Fields of action.

Externé odkazy
--------------

* Lines of action na boardgamegeek.com (po anglicky)
Kremíkový monokryštál
**Monokryštál** je makroskopický kryštál so zanedbateľnými poruchami kryštálovej štruktúry.

V polovodičovej technike sa rozoznávajú dva typy monokryštálov:

* *tenkovrstvé monokryštály* - vyrábané epitaxiou
* *objemové monokryštály* - vyrábané najčastejšie ťahaním z kvapalnej fázy

Základnou podmienkou vzniku monokryštálu je riadenie premeny taveniny takým spôsobom, aby sa celá kryštalizácia uskutočnila z jedného zárodku. To sa dosahuje priložením rovinného povrchu zárodku nepatrne nižšej teploty než je rovnovážna teplota kryštalizácie, čo má za následok zníženie teploty kvapalnej fázy v okolí styčnej plochy, a tým splnenie termodynamickej podmienky rastu kryštálu. Rýchlosť rastu sleduje rýchlosť posuvu medzifázového rozhrania a tá je zasa daná veľkosťou podchladenia.

Na splnenie podmienky vzniku kvalitného monokryštálu, ktorou je planárny rast, je nevyhnutné, aby nebolo podchladenie veľké. Z toho vyplýva, že bežná rýchlosť rastu kvalitného monokryštálu je rádovo milimetre za hodinu. Na zabezpečenie toku tepla z kvapalnej fázy do kryštálu musí byť trvalo zabezpečený teplotný gradient na medzifázovom rozhraní, preto je nutné teplo riadeným spôsobom odvádzať. Je tiež nutné, aby sa vznikajúci kryštál posúval smerom od taveniny, alebo aby sa posúval teplotný gradient v opačnom smere. Kryštálová orientácia materského zárodku priamo určuje orientáciu rastúceho kryštálu.

Pozri aj
--------

* Czochralského metóda
* Wafer

Zdroj
-----

*Tento článok je čiastočný alebo úplný preklad článku Monokrystal na českej Wikipédii.*


|  |  |
| --- | --- |
|  | Chemický portálPortál vedy o Zemi |
„**The One That Got Away**" je singel americkej speváčky a skladateľky Katy Perry. Pieseň napísala Katy Perry, Lukasz Gottwald a Max Martin. Pieseň má stredné tempo popovej balady a je o stratenej láske.
"The One That Got Away", mal kladné hodnotenie od väčšiny hudobných kritikov, ktorý pochválili Katy Perry za jej vážny tón. Pieseň bola vydaná 4. októbra 2011 vydavateľstvom Capitol Records ako šiesty singel z albumu Teenage Dream, a nasledovalo vydanie videoklipu, ktorého režisérom bol Floria Sigismondi, video malo premiéru v 11. novembra a hlavnú úlohu po boku Katy Perry si zahral herec Diego Luna.

Pieseň sa dostala do top 10 v americkom singlovom rebríčku Billboard Hot 100, Katy Perry sa tak z albumu Teenage Dream podarilo dostať šesť singlov do top 10 a tak sa stala siedmim umelcom, ktorý to v 53 ročnej histórií Billboardu dokázal. K piesni bol nahraný aj oficiálny remix s rapperom B.o.B, ktorý sa v digitálnych obchodov začal predávať 20. decembra 2011. Táto verzia je súčasťou nemeckého vydania albumu Teenage Dream.

Referencie
----------

* *Tento článok je čiastočný alebo úplný preklad článku The One That Got Away (Katy Perry song) na anglickej Wikipédii.*

1. ↑

Externé odkazy
--------------

* Oficiálny videoklip k piesni „The One That Got Away" na YouTube
Súradnice: 48°6′S 77°47′Z﻿ / ﻿48,100°S 77,783°Z﻿ / 48.100; -77.783

**Val-d'Or** je mesto v kanadskej provincii Quebec.

Poloha
------

Mesto sa nachádza v regióne Abitibi-Témiscamingue.

Dejiny
------

Názov mesta pochádza z obdobia zlatej horúčky v oblasti, ktorá prebehla v 30. rokoch 20. storočia. V minulosti sa volalo aj Valléedor. Osada Bourlamaque bola založená v roku 1934 ako firemné mesto. Val-d'Or bolo založené v roku 1935 a o dva roky neskôr sa stalo mestom. Mestá boli spoločne známe ako Val-d'Or-Bourlamaque. V roku 1968 sa spojili a spolu s ďalším mestom, Lac Lemoyne, založenom v 1958. V roku 2002 prehlo spojenie s obcami Dubuisson, Sullivan, Val-Senneville a Vassan, čo vytvorilo súčasný Val-d'Or.

Demografia
----------

V sčítaní obyvateľstva v roku 2021 malo mesto 32 752 obyvateľov, v roku 2016 32 491. V sčítaní z roku 2021 uviedlo ako rodný jazyk 30 320 ľudí francúzštinu, 835 angličtinu a 190 jazyky pôvodných obyvateľov. 565 ľudí uviedlo viaceré rodné jazyky. Nikto neudal etnický pôvod český, slovenský ani československý.

Doprava
-------

Mestom prechádzajú provinčné Cesta 117 a Cesta 111 a železničná trať. V meste sa nachádza letisko, jedno z najrušnejších v Quebecu.

Ekonomika
---------

V roku 1935 bola otvorená prvá baňa na zlato, zvaná Sigma. Bola jedna z najbohatších v provincii. Neskôr sa ťažili aj zinok a meď. Postupné zatváranie baní malo dopad na miestnu ekonomiku. V súčasnosti sú bývalé bane a banícke osady sprístupnené návštevníkom. Oblasť je tiež významná ťažbou dreva.

Školstvo
--------

V meste sídli pobočka provinčného systému Université du Québec, Université du Québec en Abitibi-Témiscamingue.

Šport
-----

V športovom centre Centre Air Creebec hrá hokejový tím Val-d'Or Foreurs.

Galéria
-------

* Banícka osada BourlamaqueBanícka osada Bourlamaque
* Ortodoxný kostolOrtodoxný kostol
* Hokejový štadión Centre Air CreebecHokejový štadión Centre Air Creebec
* LetiskoLetisko
* Záber z mestaZáber z mesta

Referencie
----------

1. 1 2   *Census Profile, 2021 Census of Population Profile table* [online]. www12.statcan.gc.ca, [cit. 2022-11-05]. Dostupné online.
2. 1 2 3 4 5 6 7  GOURD, Benoît-beaudry. *Val-d'Or* [online]. thecanadianencyclopedia.ca, 2009-09-24, rev. 2021-10-15, [cit. 2022-11-05]. Dostupné online.
3. 1 2   *Val-d'Or - Val-d'Or (Ville)* [online]. toponymie.gouv.qc.ca, [cit. 2022-11-05]. Dostupné online.
4. ↑   *OpenStreetMap* [online]. openstreetmap.org, [cit. 2022-11-05]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Val-d'Or**

Externé odkazy
--------------

* Oficiálna stránka mesta

Zdroj
-----

*Tento článok je čiastočný alebo úplný preklad článku Val-d'Or na anglickej Wikipédii.*

Autoritné údaje: * GND: 4785025-5
* LCCN: n83010216
* VIAF: 156284444
* WorldCat: lccn-n83010216
**Logická bomba** je škodlivý softvér (malware) zanesený do počítačovej infraštruktúry (väčšinou podnikovej siete) s cieľom spustiť nežiaducu činnosť potom, čo nastanú vopred definované udalosti. Typickým príkladom logickej bomby sú škodlivé aplikácie, ktoré vo firme zanechajú zamestnanci alebo ktoré priamo do kódu aplikácií zapracujú programátori. Logická bomba sa ale môže prenášať aj pomocou počítačového vírusu, červa alebo iným spôsobom.

Popis činnosti
--------------

Logická bomba sa skladá z dvoch základných častí – tzv. rozbušky a akcie.

Rozbuška je algoritmus naviazaný na sledovanie určitej udalosti alebo podmienky. Časté sú časové bomby, trójske kone, ktoré spúšťajú bomby viazané na určité výročia, významné dni (1. apríl) a pod. Tiež môže ísť o určitý počet dní od preniknutí do systému, objem dát v podnikovej databáze, počet súborov na disku a pod. Podmienkou fungovania bomby je, aby jej rozbuška bola spoľahlivo spúšťaná a mohla tak sledovať výskyt udalosti a spustiť samotnú akciu.

Akcia je kód, ktorý je rozbuškou aktivovaný (spustený). Neškodné bomby spúšťajú napr. aplikácie na hostiteľskom počítači, často však bývajú bomby vytvárané s cieľom maximálne poškodiť systémy v dosahu – vymazať dostupné disky, komplikovane poškodiť dáta v databáze informačného systému a pod.

Ochrana pred logickými bombami
------------------------------

Zákernosť bômb spočíva v ich ťažkom odhaľovaní. Najmä bomby zanesené vlastnými pracovníkmi z IT sféry býva väčšinou v podstate nemožné odhaliť, pretože pracovníci poznajú používané ochranné prostriedky a majú možnosť bombu zaniesť priamo do systému (a všetky ochrany tak preskočiť) alebo do kódu vyvíjaných aplikácií (a tak bombu kontrolám úplne skryť). Jedinou účinnou preventívnou ochranou je kvalitná politika bezpečnosti zahŕňajúce aj bezpečnostné štandardy administrácie systémov a vývoja aplikácií.

Kvalitné bomby je často ťažké aj spätne odhaliť. Bomby sú stavané na to, aby vykonali jedinú akciu, a ich ďalšia existencia preto nemá zmysel. Kvalitné bomby, ktoré fungujú ako samostatné aplikácie, dokážu samy seba odstrániť, takže je spätne možné nájsť len pomocou kompletných záloh systému. Bomby implementované do kódu informačných systémov síce túto možnosť väčšinou nemajú, ale nájdenie napriek tomu býva veľmi ťažké až nereálne. Aj tu pomôže jedine kvalitná a rešpektovaná politika bezpečnosti.

História
--------

Rovnako ako väčšinu iných negatívnych udalostí vo firmách, logické bomby firmy spravidla nepriznajú, takže celkový počet prípadov nie je podľa čoho odhadovať.

Logické bomby sa začali objavovať čoskoro potom, čo počítače prekročili akademickú pôdu a začali sa používať v komerčnej sfére. Známe sú prípady logických bômb aj na sálových počítačoch.

Pravdepodobne najznámejšia, hoci fiktívna, je logická bomba Biely Králik z filmu *Jurský park*, ktorú použil technik Dennis Nedre a ktorá fakticky vytvorila zápletku prvého dielu.

Zdroj
-----

*Tento článok je čiastočný alebo úplný preklad článku Logická bomba na českej Wikipédii.*
**Mononykus**  bol 1,5 m. dlhý veľmi vtákovitý dinosaurus, v minulosti považovaný za nelietavého vtáka. Je známy z pomerne dobrých pozostatkov viacerých jedincov. Vyskytoval sa pred 70 miliónmi rokov na území dnešného Mongolska. Jediný druh je **Mononykus olecranus**.

Opis
----

Mononykus predstavoval štíhleho dlhonohého bežca so skráteným chvostom a ešte viac skrátenými prednými končatinami. Tie boli síce extrémne krátke, vybavené jediným prstom, zato však aj značne silné, trochu podobné kopiji. Účel takto tvarovaných predných končatín nie je známy. Ak prihliadneme na jeho úzku podlhovastú hlavu s veľkými očami, no dosť malými zubami, je možné, že mohol žrať termity a prednými končatinami rozmetávať termitiská, čo je momentálne najpopulárnejšia teória. Mononykus však mohol konzumovať popri termitoch aj iný hmyz a malé stavovce. Predné končatiny mohli samce využívať vo vzájomných súbojoch. Ako zbraň na zabíjanie koristi sa nehodili nielen preto, že boli krátke, ale aj preto, že neboli veľmi pohyblivé, schopné v podstate iba pohybov hore a dolu.

Pozri aj
--------

* Shuvuuia
Súradnice: 45°26′27″S 12°18′17″V﻿ / ﻿45,440742°S 12,304858°V﻿ / 45.440742; 12.304858

Mólom *Ponte della Liberta* je ostrov Tronchetto spojený s pevninou
**Tronchetto** (tiež **Isola Nuova**, slov. *Nový ostrov*) je názov umelého ostrova s rozlohou a 0,184 km² v Benátskej lagúne, situovaného na západnom okraji Benátok.

Prvé štúdie na výstavbu ostrova pochádzajú z roku 1955 a ich autorom je stavebný inžinier Eugenio Mozzo (1889 – 1979). Už v roku 1958 sa začalo s prehradzovaním mora a výstavbou pobrežných častí; v nasledujúcom desaťročí bol ostrov dokončený.

Na ostrov vedú dve móla, ktoré ho spájajú s ostatnými časťami Talianska, resp. Benátkami. Po móle *Ponte della Liberta* spájajúcom Tronchetto s pevninou vedie hlavná príjazdová komunikácia do Benátok spolu so železničnou traťou. Tá končí na benátskej železničnej stanici *Stazione di Venezia Santa Lucia*. Cestná komunikácia vedúca po móle je súčasťou štátnej cesty SS 11 *Padana Superiore*. Komunikácia spájajúca Tronchetto a Benátky končí na námestí Piazzale Roma.

Ostrov dnes slúži ako terminál cestnej dopravy; nachádzajú sa tu rozsiahle parkoviská (platené) pre osobné autá a autobusy. Odtiaľ je možné sa prepravovať iba pešo, príp. „vodnými autobusmi" (*vaporetti*) pravidelnej hromadnej dopravy prevádzkovanej mestskou dopravnou spoločnosťou ACTV (*Azienda del Consorzio Trasporti Veneziano*).

Iné projekty
------------

Commons
* Spolupracuj na Commons Commons ponúka multimediálne súbory na tému **Tronchetto**

Zdroj
-----

* *Tento článok je čiastočný alebo úplný preklad článku Tronchetto na talianskej Wikipédii.*
Súradnice: 48° 53′ 22″ s.š. 2° 23′ 32″ v.d.

Fontána Château d’eau
**Fontána Château d’eau** (*Fontána Vodárenská veža*), tiež nazývaná *Fontána núbijských levov* (*Fontaine aux Lions de Nubie*) je fontána v Paríži v 19. obvode na *Avenue Jean Jaurès* pri vchode do parku La Villette.

Dejiny
------

Fontána vznikla v roku 1811 pre námestie *Place du Château d’eau* (dnes Place de la République), ktorému dala svoje meno. Jej autorom je inžinier Pierre-Simon Girard (1765 – 1835). V roku 1867 bola presunutá na nádvorie jatiek v La Vilette. Od roku 1979 je spoločne s budovou bývalých jatiek chránená ako historická pamiatka.

Opis
----

Fontánu tvoria štyri stupňovité nádrže. Uprostred najvyššej je chrlič. Ďalšia voda strieka z tlám štyroch dvojíc levov.

Iné projekty
------------

Commons
* Spolupracuj na Commons Commons ponúka multimediálne súbory na tému **Fontána Château d’eau (19. obvod)**

Externé odkazy
--------------

* Záznam v evidencii historických pamiatok
* Popis fontány

Zdroj
-----

*Tento článok je čiastočný alebo úplný preklad článku Fontána Château d'eau (19. obvod) na českej Wikipédii.*


|  |  |
| --- | --- |
| Portal | Francúzsky portálArchitektonický portál |
**Logická analýza** je postup rozkladu na súčasti, v ktorom rozhodujúcu úlohu hrajú pojmy alebo kategórie logiky, ako napríklad logický pojem pojmu, logický pojem výrazu, logický pojem významu, logický pojem používania výrazu, logický pojem vyjadrovania atď. 

Logická analýza je skúmanie štruktúry jazykových výrazov z hľadiska logiky, t. j. so zreteľom na využitie jazykových výrazov pri dedukcii alebo logickom vyplývaní. Výsledkom logickej analýzy mena je termín, výsledkom logickej analýzy vety je formula.

V analytickej filozofii je logická analýza (logická) analýza, ktorej predmetom je význam a používanie tých jazykových výrazov, o ktorých sa predpokladá, že vyjadrujú príslušný význam. 

Podľa G. E. Moora je logická analýza (logická) analýza, ktorá má formu postupu definovania. Moore rozlišuje v logickej analýze *analysandum*, čiže to, čo sa má analyzovať, a *analysans*, čiže to, čo analyzuje. Napríklad vo výraze *„Poznanie je dobre zdôvodnená, pravdivá viera"* je výraz „poznanie" *analysandum* a výraz „dobre zdôvodnená, pravdivá viera" *analysans*. Tvrdenie, ktoré je v tejto analýze obsiahnuté, je tvrdenie vzťahu synonymie medzi *analysandom* a *analysansom* v jazyku. Ak je toto tvrdenie pravdivé, má status analytickej pravdivosti.

Podľa teórie opisu Russella je logická analýza (logická) analýza, ktorej predmetom je význam celej vety, pričom význam slov sa objasňuje z ich miestnej hodnoty pre určenie významu vety. Russell analyzuje napríklad vetu *„Kráľ Francúzska je plešatý"* pomocou vety *„Existuje len jedna osoba, ktorá je kráľom Francúzska, a táto je plešatá"*. Veta s problematickými výrazmi, ako napríklad výraz „kráľ Francúzska" je nahradená vetou s údajne rovnakým významom, avšak bez problematických výrazov. Analýza ukazuje, po prvé, že „zmiznuvší" výraz nemá nijaký samostatný význam, ale slúži na určenie logickej formy vety, po druhé, že gramatická forma vety je zavádzajúca. Analýza spočíva na predpoklade, že analyzujúca veta udáva v logicky správne artikulovanej forme podmienku pravdivosti analyzovanej vety. Význam vety sa teda určuje prostredníctvom jej pravdivostnych podmienok. V súlade s tým význam slova je určovaný prostredníctvom príspevku, ktorým slovo prispieva k určeniu pravdivostných podmienok viet, v ktorých sa vyskytuje.

Zdroj
-----

* FILIT – zdroj, z ktorého pôvodne čerpal tento článok.
**Narušiteľ štátnej hranice** je osoba, ktorá narušila (teda nedovolene prekročila alebo sa o prekročenie pokúsila) štátne hranice.

Význam
------

Tento výraz (často v skrátenej podobe **narušiteľ**) sa používal najmä v Česko-Slovensku v období existencie tzv. Železnej opony. Toto označenie sa používalo najmä pre osoby, ktoré sa pokúšali o ilegálny prechod štátnej hranice už tým, že vstúpili alebo sa len priblížili k hraničnému pásmu.  Prvoradou úlohou Pohraničnej stráže bolo narušiteľov zadržať, a to aj použitím zbrane.   

Dôvodom na "narušenie" najmä západných hraníc v dobe komunistického režimu v Česko-Slovensku nebolo väčšinou pašeráctvo ale snaha o "opustenie republiky". Pašeráctvo sa trestalo zvyčajne pokutou, ktorej výška sa odvíjala od ceny tovaru alebo od skráteného cla, a prepadnutím tovaru a v závažnejších prípadoch, napr. ak išlo o recidívu, ak bolo páchané vo väčšom rozsahu alebo so zbraňou, hrozil podľa § 131 trest odňatia slobody na jeden rok. Opustenie republiky bol pre režim tak závažný trestný čin, že už aj pokus oň podľa paragrafu 109 trestného zákona, ten kto „v úmysle poškodiť záujem republiky" neoprávnene opustil Česko-Slovensko či sa do neho v stanovenej lehote nevrátil, mohol byť odsúdený na trest ťažkého žalára od jedného do piatich rokov.

Dopadnúť narušiteľa
-------------------

V češtine príkaz na zadržanie znel "dopadnout narušitele" (odvodené od "dopadnout pachatele na útěku") a zaužíval sa aj v slovenčine natoľko, že málokto už vie, že jeho pôvodný význam je len *chytiť* a nie zastreliť (pozri prípad Johanna Dicka).

Referencie
----------

1. ↑  narušiteľ. In: *Slovník súčasného slovenského jazyka M – N*. Bratislava : Veda, 2015. 1103 s. Dostupné online. ISBN 978-80-224-1485-2.
2. 1 2  narušitel, narušiti. In: *Slovník spisovného jazyka českého*
3. ↑  Pavel Vaněk: K vývoji ženijnětechnického zabezpečení státní hranice v letech 1951–1955
4. ↑   Vyhláška ministra zahraničných vecí č. 25/1978 Zb. zo 14. februára 1978 o Zmluve medzi Československou socialistickou republikou a Nemeckou demokratickou republikou o spolupráci na spoločných štátnych hraniciach a o vzájomnej pomoci v hraničných otázkach
5. ↑   *ZÁKL-1-1/S PORIADOK VNÚTORNEJ SLUŽBY*
ozbrojených síl Československej socialistickej
republiky*. [s.l.] : [s.n.], 1961. Dostupné online.*
6. ↑   *ZÁKL-1-2/S PORIADOK POSÁDKOVEJ A STŘÁŽNEJ SLUŽBY ozbrojených síl Československej socialistickej republiky*. [s.l.] : [s.n.], 1964.
7. ↑   *ZÁKL-1-3/Č KÁZEŇSKÝ ŘÁD ozbrojených sil*
Československé socialistické republiky*. [s.l.] : [s.n.], 1951, 1961.*
8. 1 2 3   *Slovník spisovného jazyka českého* [online]. ssjc.ujc.cas.cz, [cit. 2019-06-06]. Dostupné online.
9. ↑   *Na dobré stopě (1948)* [online]. Filmová databáze FDb.cz, [cit. 2019-06-06]. Dostupné online. (po česky)
Súradnice: 49°45′46″S 13°24′47″V﻿ / ﻿49,76278°S 13,41306°V﻿ / 49.76278; 13.41306

**Úslava** je rieka v juhozápadných Čechách. Je to významný pravostranný prítok Berounky, meria 94 km, zaberá povodie s plochou 796,5 km² a v ústí dosahuje priemerný prietok 3,55 m³/s.

Rieka pramení pod názvom *Bradlava* na juhovýchodnom svahu vrchu Drkolná (729 m n. m.) západne od obce Číhaň. Názov Bradlava niesla pôvodne celá rieka, avšak chybným prepisom z roku 1712 označuje Bradlava horný tok rieky po vtok do Žinkovského rybníka. Od prameňa tečie sprvu východným smerom, za osadou Plánička sa stáča na sever. Od obce Žinkovy už tečie pod názvom Úslava, pritom k obci Vrčeň východným smerom, odtiaľ k obci Zdemyslice severoseverozápadným smerom. Následne pokračuje až k mestu Šťáhlavy na sever, pričom pri zámku Kozel mení smer toku na severozápad. Napokon sa pri plzenskom Koterove definitívne stáča a tečie k ústiu na sever. Do Berounky ústi na okraji mesta Plzeň. Rieka (najmä na dolnom toku) výraznejšie meandruje.

K významnejším prítokom patrí zľava Podhrázský potok a sprava Tůně, Muchovka, Bradava a Kornatický potok. 

Úslava preteká cez Plánicu (ako Bradlava), Žinkovy, okrajom mesta Nepomuk, ďalej cez Blovice, Šťáhlavy, Starý Plzenec a Plzeň.

Iné projekty
------------

Commons
* Spolupracuj na Commons Commons ponúka multimediálne súbory na tému **Úslava**
**Narykidas** (starogr. *Ναρυκίδας* – *Narykidas*) bol víťaz olympijských hier v zápasení v 4. stor. pred Kr.

Narykidas, syn Damareta z Figaleie, zvíťazil v Olympii v zápasení pravdepodobne na 99. hrách v roku 384 pred Kr. Svoje majstrovstvo v tejto disciplíne predviedol aj na ostatných celogéckych hrách, keď si ešte pred svojim olympijským víťazným vencom odniesol i po dve víťazné vence z pýtických a nemejských hier a tri z isthmických hier. V starovekom Grécku sa víťaz všetkých štyroch hier nazýval *periodonikés* (víťaz obehu). Jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili *periodos* (pravidelný obeh). Zápasenie (*palé*) sa podobalo nášmu „*grécko-rímskemu"*; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.

Staroveký autor Pausanias uvádza, že socha Narykida stála v posvätnom okrsku olympijskej *Altidy*. Jej autorom bol sochársky majster Daidalos zo Sikyónu. Zvyšky podstavca tejto sochy s poškodeným nápisom (písmo ukazuje na 4. stor. pred Kr.) boli objavené vo východnej časti Altidy.

Referencie a bibliografia
-------------------------

1. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 66-602-22-8.6. S. 441.
2. 1 2  Mark Golden, *Sport in the Ancient World from A to Z*, N.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 363.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 113.
5. ↑  Pausanias, *Periégésis tés Hellados*, 6,6,1.
6. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 66-602-22-8.6. S. 568 vysvětlivky.

Pozri aj
--------

* Zoznam olympijských víťazov staroveku
**Lineárnou kombináciou** prvkov (vektorov) vektorového priestoru rozumieme nový prvok (vektor), ktorý tomuto priestoru taktiež náleží. Vektorový priestor je generovaný jeho bázovými vektormi. Každý prvok tohto priestoru sa teda dá vyjadriť ako lineárna kombinácia jeho bázových vektorov.

Definícia
---------

Nech {\displaystyle {\mathcal {V}}} je vektorový priestor nad poľom {\displaystyle \mathbb {K} }. Nech {\displaystyle \{c\_{j},j=1,2,\cdots ,n\}\subset \mathbb {K} } a {\displaystyle \{\mathbf {v} \_{j},j=1,2,\cdots ,n\}\subset {\mathcal {V}}}. Potom lineárnou kombináciou {\displaystyle \mathbf {v} } rozumieme vektor  

{\displaystyle \mathbf {v} =\sum \_{j=1}^{n}c\_{j}\mathbf {v} \_{j}}
Vektormi nemusíme nutne chápať n-tice čísel, ale aj funkcie a iné matematické objekty. Napríklad lineárnou kombináciou na priestore polynómov je nový polynóm

{\displaystyle f=\sum \_{j=1}^{n}c\_{j}f\_{j}}

Príklad
-------

Sú dané lineárne nezávislé polynómy {\displaystyle f\_{1}(x)=x^{2}-x,\,f\_{2}(x)=x+2,\,f\_{3}(x)=1}. Lineárnu kombináciu {\displaystyle f(x)=x^{2}+4x+4} dosiahneme voľbou  

{\displaystyle f=1\cdot f\_{1}+5\cdot f\_{2}-6\cdot f\_{3}}

  


| * z
* d
* u
Lineárna algebra |
| --- |
| Základné pojmy | 
* skalár
* vektor
* vektorový priestor
* podpriestor
* násobenie skalárom
* lineárny obal
* lineárne zobrazenie
* projekčná matica
* lineárna nezávislosť
* lineárna kombinácia
* báza
* jadro
* vlastný vektor
* sústava lineárnych rovníc

 |  |
| Matice | 
* bloková matica
* regulárna matica
* rozklad matice
* subdeterminant
* transpozícia matice
* násobenie matíc
* inverzná matica
* hodnosť matice
* matica lineárneho zobrazenia
* Cramerovo pravidlo
* Gaussova eliminačná metóda
* Frobeniova veta

 |
| Bilineárne zobrazenia | 
* ortogonalita
* skalárny súčin
* unitárny priestor
* ortonormálna báza
* vonkajší produkt
* Kroneckerov súčin matíc
* Gramov-Schmidtov ortogonalizačný proces

 |
| Multilineárna algebra | 
* determinant
* vektorový súčin
* zmiešaný súčin
* geometrická algebra
* vonkajšia algebra
* bivektor
* multivektor
* tenzor
* vonkajší morfizmus

 |
| Numerická lineárna algebra | 
* pohyblivá rádová čiarka
* stabilita numerickej metódy
* Basic Linear Algebra Subprograms (BLAS)
* riedka matica

 |
Sériové zapojenie
**Sériové zapojenie** je zapojenie elektrotechnických súčiastok v elektrickom obvode za sebou, tzn. od jednej súčiastky k druhej vedie jediný vodič.

Elektrický prúd je vo všetkých miestach sériového obvodu rovnaký, pretože v sériovom obvode nie sú uzly a vetvy ako v paralelnom obvode, elektrický prúd sa nerozdeľuje.

Elektrické napätie medzi svorkami jednotlivých súčiastok je rôzne a závisí od odporu každej zo súčiastok. Z Ohmovho zákone plynie {\displaystyle U\_{i}=R\_{i}.I}, kde *Ui* je napätie na *i*-te súčiastke, *Ri* je elektrický odpor súčiastky, I je elektrický prúd v obvode.

Celkový elektrický odpor v sériovom obvode sa rovná *súčtu* odporov jednotlivých súčiastok.

Pri sériovom zapojení zdrojov sa celkové elektromotorické napätie rovná *súčtu* elektromotorických napätí jednotlivých zdrojov.

Prerušenie sériového obvodu v ktoromkoľvek mieste má za následok prerušenie celého obvodu, typickým použitím je preto sériové zapojenie spínača (alebo tiež poistky alebo ističa) a spotrebiča (vypnutím spínača sa vypne i spotrebič).

Celkový odpor Rc je daný súčtom jednotlivých odporov.

{\displaystyle R\_{\mathrm {c} }=R\_{1}+R\_{2}+\cdots +R\_{n}}

Pozri aj
--------

* Elektrina
* Kirchhoffove zákony
* Paralelné zapojenie
* Antiparalelné zapojenie

Zdroj
-----

*Tento článok je čiastočný alebo úplný preklad článku Sériové zapojení na českej Wikipédii.*
Pohľad na Židovskú radnicu od západu
**Židovská radnica** (čes. *Židovská radnice*) v Prahe na Josefove sa nachádza na rohu ulice Červenej a Maiselovej. Pochádza z roku 1577, kedy bola spolu s Vysokou synagógou dokončená v renesančnom slohu. Jej stavba bola financovaná vtedajším starostom židovského geta, Mordechajom Maiselom. Niekoľkokrát po požiaroch prestavaná. Súčasný stav pochádza z obdobia rokoka. V súčasnosti je radnica sídlom vedúceho židovskej obce.

Popis
-----

Ide o trojposchodový rohový dom s rokokovou fasádou. Zaujímavosťou sú dvoje hodiny. Jedny s latinskými číslicami a druhé s hebrejskými, ktoré idú opačným smerom.

Literatúra
----------

* OBŮRKOVÁ, Eva. *Kam v Praze*. Brno : Computer Press, 2006. 176 s. ISBN 80-251-1282-9.

Iné projekty
------------

Commons
* Spolupracuj na Commons Commons ponúka multimediálne súbory na tému **Židovská radnice**

Zdroj
-----

*Tento článok je čiastočný alebo úplný preklad článku Židovská radnice na českej Wikipédii.*

Súradnice: 50° 05' 22,1" s. š. 14° 25' 07,0" v. d.
**Úsečka**  je časť priamky medzi dvoma bodmi.

Určujúce body úsečky sa nazývajú *krajné body* úsečky.

Značenie
--------

Úsečka
Úsečka sa znázorňuje rovnou čiarou medzi jej krajnými bodmi, zapisuje sa pomocou svojich krajných bodov, prípadne malým písmenom.

Vlastnosti
----------

**Veľkosť úsečky** alebo dĺžka úsečky sa väčšinou zapisuje pomocou dvoch zvislých čiar (rovné zátvorky), napr. {\displaystyle |AB|}.

Stred úsečky
**Stred úsečky** je bod, ktorý leží na úsečke a ktorého vzdialenosť od oboch krajných bodov je rovnaká.

Os úsečky
**Os úsečky** je priamka kolmá na úsečku prechádzajúca jej stredom. Všetky body na osi úsečky majú od oboch krajných bodov rovnakú vzdialenosť.

Úsečka je stredovo súmerná podľa svojho stredu. Úsečka je osovo súmerná, má dve osi súmernosti: jedna os súmernosti je os úsečky, druhou osou súmernosti je priamka, na ktorej úsečka leží. V niektorých prípadoch býva bod považovaný za úsečku s nulovou dĺžkou. Úsečku AB možno považovať aj za prienik polpriamky AB a polpriamky BA.

Referencie
----------

1. ↑  J. FECENKO - Ľ. PINDA. *Matematika 1*. Bratislava: Vydavateľstvo technickej a ekonomickej literatúry, 2006, [cit. 2006-03-08]. ISBN 80-8078-091-9.
2. ↑  M. BILLICH - M. TRENKLER. *Zbierka úloh z geometrie*. Ružomberok: Pedagogická fakulta Katolíckej univerzity, 2013, [cit. 2013-03-08]. ISBN 978-80-561-0058-5.

Pozri aj
--------

* Geometria
* Lineárne geometrické útvary
* Priamka
* Interval
* Hypocykloida

Iné projekty
------------

Commons
* Spolupracuj na Commons Commons ponúka multimediálne súbory na tému **Úsečka (geometria)**

Zdroj
-----

*Tento článok je čiastočný alebo úplný preklad článku Úsečka na českej Wikipédii.*
Smäd. Obraz Williama-Adolpha Bouguereau z roku 1886.
**Smäd** je pocit, vyvolaný nedostatkom tekutín, ktorý vyvoláva potrebu piť. Smäd vzniká vtedy ak stúpne koncentrácia sodíka v krvnej plazme nad určitú hranicu. Potreba prijímať tekutiny je vyvolaná aj pocitom sucha na povrchu jazyka, v hltane, pôsobením niektorých hormónov; svoju rolu hrá tiež psychické rozpoloženie.

Človek celkom bez prísunu tekutín zomrie asi za 5 dní. Pokiaľ človek nemá možnosť piť, veľmi rýchle stráca telesnú hmotnosť a slabne. Pri dlhšie trvajúcej dehydratácii sa dostavujú bolestivé kŕče, môžu sa objaviť duševné poruchy a halucinácie.

Referencie
----------

1. ↑  SILLAMY, Norbert. *Psychologický slovník*. Olomouc : Univerzita Palackého, 2001. ISBN 80-244-0249-1. S. 246.
2. ↑  VONDRÁČEK, Vladimír; HOLUB, František. *Fantastické a magické z hlediska psychiatrie*. Bratislava : Columbus, 1993. ISBN 80-7136-030-9. S. 31.

Pozri aj
--------


|  |  |
| --- | --- |
| Portal | Chemický portálBiologický portál |

* Dehydratácia
* Hlad
* Pôst

Zdroj
-----

*Tento článok je čiastočný alebo úplný preklad článku Žízeň na českej Wikipédii.*
**Nouvelle Théologie** (doslova *nová teológia*) bol smer v rámci francúzskej katolíckej teológie, ktorý sa rozvíjal od 30. rokov 20. storočia. Chcel na pozadí súčasnej filozofie a v kritickom vyrovnávaní sa s neoscholastikou vniesť do teológie dôraz na dejiny a biblicko-patristickú tradíciu.

Predstavitelia
--------------

Významnými predstaviteľmi *nouvelle théologie* boli predovšetkým teológovia

ako napr. Henri Bouillard, Marie-Dominique Chenu, Yves Congar, Jean Daniélou a Henri de Lubac, istým spôsobom aj Pierre Teilhard de Chardin. Aj Hans Urs von Balthasar inklinoval k tomuto smeru.

* M.-D. Chenu
* Y. Congar
* J. Daniélou
* P. T. de Chardin

Témy
----

Nouvelle théologie sa vyrovnávala napr. s otázkou „dejinnosti" pravdy a vzťahu medzi prirodzenosťou a milosťou. Usilovala sa o dialóg s marxizmom i nekresťanskými náboženstvami. Za nové ponímanie Tomáša Akvinského sa zasadzoval predovšetkým Henri de Lubac.

Postoje
-------

Spočiatku Učiteľský úrad Cirkvi *nouvelle théologie* ostro kritizoval, pretože v nej videl akúsi novú formu modernizmu. 

Druhý vatikánsky koncil (1958 - 1963) prijal za svoje niektoré podnety *nouvelle théologie* (niektorí predstavitelia nouvelle théologie boli koncilovými teológmi).

Literatúra
----------

* METTEPENNINGEN, Jürgen. *Nouvelle théologie - new theology. Inheritor of modernism. Precursor of Vatican II.* London: 2010. ISBN 978-0-567-03410-6.
* RAFFELT, Albert. *Nouvelle Théologie.* In: *LThK3, Bd. 7*. S. 935 – 937.
* WINLING, Raymond. *Nouvelle Théologie*. In: *TRE 24*. 1994. S. 668 – 675.

Zdroj
-----

*Tento článok je čiastočný alebo úplný preklad článku Nouvelle Théologie na nemeckej Wikipédii.*